Document ID: /roh_data/filtered/fineweb-2-filterrobots_roh.jsonl.gz/8955

Il practicant dalla gasetta romontscha La Quotidiana ei staus sin visetas el niev local dalla GiuRu ed ha rapportau davart quella sentupada cun ina part ufficiala ed ina part festiva cul concert da Chiara, Lea e Leander.
Il pli interessant eveniment per igl onn proxim ha liug el fevrer 2018. La GiuRu ha dau tier dad organisar il kick-off event dalla YEN, quella reit d’organisaziuns da giuventetgna ha la finamira da mantener e da sviluppar dretgs per minoritads. Il seminari da kick off consista ord in’jamna da trenament per instructurs dalla YEN. Cunquei che quella part vegn fixada entras la YEN ha la GiuRu sulet dad organisar ina casa, il damagliar ed in’excursiun, pusseivel fuss cheu in gi da sport d’unviern. Sche zatgi ha in’idea co ins pudess realisar quei u tgei liug ch’ei adattaus per aschi in eveniment, astg’ins bugen s’annunziar tier nus ed era far part digl orga-team. Igl orga-team decida era davart il program cultural dallas seras. Dapli davart la radunanza catteis aschuntau cheu egl artechel da Silvan Maissen:
lq_04-05-17_smaissen_rg2017
CHIARA youtu.be/sMPf9kawAxY